

**Eger Megyei Jogú Város Önkormányzata Közgyűlésének rendelettervezete az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet módosításáról**

**Tisztelt Közgyűlés!**

Az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet módosítása részben a szintén napirendi ponként tárgyalandó Alapokmány felülvizsgálat miatt vált indokolttá.

Az Alapokmányban az állandó bizottságok elnevezése és hatásköreinek módosulása miatt a jelen rendelet több rendelkezése módosul az a két rendeletben szereplő hivatkozások összhangba hozása céljából.

A fentieken túl a polgármester az ingó vagyon elidegenítésénél és megszerzésénél 7 millió forint összeghatárig visszakapja a döntési hatáskört, továbbá a rendelet meglévő szabályozása a polgármester hatásköre vonatkozásában több helyen módosulna, amely elősegíti a hatékony döntéshozatalt, egyúttal igazodva a korábbi években jól működő hatáskör-megosztáshoz.

A módosítással egységes szerkezetben foglalt rendeletben pirossal jelölt részek a módosuló rendelkezések.

Kérem a Tisztelt Közgyűlést, hogy a Rendelet módosítását elfogadni szíveskedjék.

Eger, 2024. október 1.

**Vágner Ákos**

Eger Megyei Jogú Város polgármestere