**Eger Megyei Jogú Város Önkormányzata Közgyűlésének**

**rendelettervezete**

**az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet módosításáról**

Eger Megyei Jogú Város Önkormányzatának Közgyűlése [az Alaptörvény 32. cikk (2) bekezdés](https://njt.hu/jogszabaly/2011-4301-02-00#CA32@BE2)ében meghatározott eredeti jogalkotói hatáskörében, valamint Magyarország helyi önkormányzatairól szóló 2011. évi CLXXXIX. törvény 107. §-ában meghatározott feladatkörében eljárva a következőket rendeli el:

1. §

**Az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet (a továbbiakban: Rendelet.) 3. § (1) bekezdésének b) pontja helyébe az alábbi rendelkezés lép:**

„b) a vagyon gazdasági társaságokba történő apportálása, alapítványok, közalapítványok részére adományozása,”.

2. §

**A Rendelet 4. § (2) bekezdés b) pontja helyébe az alábbi rendelkezés lép:**

„b) A várhatóan nettó 1 millió forintot meghaladó értékű ingatlanok esetében, ha a szakértő által a szakértői véleményében megállapított forgalmi érték az Önkormányzat könyvviteli nyilvántartásában szereplő, amortizációval csökkentett nettó értéktől negatív irányba több mint 20%-os mértékben eltér, igazságügyi képesítéssel rendelkező szakértőtől kontroll szakértői véleményt kell beszerezni, melynek eredményét kell alapul venni a döntés előkészítése során.”

3.§

**A Rendelet 6. § (3) bekezdés helyébe az alábbi rendelkezés lép:**

„(3) Ingó vagyon elidegenítéséről és megszerzéséről, ha az a jóváhagyott költségvetési rendeletben nem szerepel:

a) intézményi tulajdonban álló ingóság esetén az intézmény vezetője 500 ezer Ft egyedi forgalmi értékhatárig, összesen évente 1 millió forintig,

b) a Polgármester 500 ezer és 7 millió Ft egyedi forgalmi értékhatárok között, ha az ingó vagyon az intézmény tulajdona, egyéb esetben 7 millió Ft egyedi forgalmi értékig,

c) 7 millió és 15 millió Ft egyedi forgalmi értékhatárok között a Pénzügyi-, Gazdálkodási és Ügyrendi Bizottság,

d) 15 millió Ft egyedi forgalmi értéket elérő ingó vagyonról a Közgyűlés

jogosult dönteni.”

4.§

**A Rendelet 7. § (2) bekezdés helyébe az alábbi rendelkezés lép:**

„(2) Az ingatlanok kezelésével, üzemeltetésével, használatával kapcsolatos anyagi kötelezettséggel nem járó, a tulajdonjogot nem érintő tulajdonosi jogokat a Polgármester gyakorolja.”

5.§

**A Rendelet 12. § (2) bekezdés helyébe az alábbi rendelkezés lép:**

„(2) Ha a döntésre jogosult szerv vagy személy a kártalanítási igényt elutasítja és ezt követően a döntés felülvizsgálatára jogosult hatóság az Önkormányzatra nézve hátrányos határozatot hoz, a felülvizsgálati kérelem benyújtásáról a Polgármester dönthet.”

6.§

**A Rendelet 16. § (11) bekezdése helyébe az alábbi rendelkezés lép:**

„(11) A vagyonkezelési szerződés hatálya alá tartozó ingó vagyontárgyak körének megváltozása esetén a szerződés a felek által aláírt – az Önkormányzat képviseletében a Polgármester által kiadható - rendelkező levéllel módosítható.”

7.§

**A Rendelet 19. § (4) bekezdése helyébe az alábbi rendelkezés lép:**

„(4) A második sikertelen versenyeztetési eljárás lefolytatása után, vagy az ingatlan hasznosítására a tulajdonos vagy a vagyon kezelésével, hasznosításával megbízott részéről tett intézkedések ellenére 6 hónap időtartamot meghaladóan hasznosítatlanul álló üres ingatlanok esetében, az induló bérleti díj [(1) bekezdés](https://or.njt.hu/eli/729325/r/2022/33#SZ19@BE1) szerinti meghatározása során legfeljebb 20%-os mértékű csökkentés alkalmazható. A legfeljebb 20% mértékkel csökkentett induló bérleti díj alkalmazásával további két sikertelen versenyeztetési eljárás lefolytatását követően a Közgyűlés jogosult egyedi bérleti díj meghatározására az [Nvt. 11. § (16) bekezdés](https://njt.hu/jogszabaly/2011-196-00-00#SZ11@BE16)ében foglalt szolgáltatás és ellenszolgáltatás értékarányosságának figyelembevételével.”

8.§

**A Rendelet 36. § (4) bekezdése helyébe az alábbi rendelkezés lép:**

„(4) Az ügy összes körülményére tekintettel a Pénzügyi-, Gazdálkodási és Ügyrendi Bizottság a kártérítés megfizetésétől eltekinthet, vagy azt mérsékelheti.”

9.§

**A Rendelet 37. § (7) bekezdése helyébe az alábbi rendelkezés lép:**

„(7) A második sikertelen versenyeztetési eljárás lefolytatása után az induló vételár tekintetében legfeljebb 10%-os mértékű csökkentés alkalmazható. A [Nvt.](https://njt.hu/jogszabaly/2011-196-00-00) és költségvetési törvénynek megfelelően az ott meghatározott versenyeztetési értékhatárt meg nem haladó értékű ingatlan a versenyeztetési eljárás feltételeiről szóló döntés alapján lefolytatott kettő eredménytelen eljárást követően közvetlenül is értékesíthető.”

10.§

**A Rendelet 40. § (2) bekezdésének b) pontja helyébe az alábbi rendelkezés lép:**

„b) az [a) pont](https://or.njt.hu/eli/729325/r/2022/33#SZ40@BE2@POA)ban meg nem határozott esetben a Pénzügyi-, Gazdálkodási és Ügyrendi Bizottság dönt.”

11.§

**A Rendelet 40. § (6) bekezdése helyébe az alábbi rendelkezés lép:**

„(6) Az apport tárgyának és értékének meghatározására a Közgyűlés jogosult. Ingatlanforgalmi szakvélemény készítése a 4. § [(2) bekezdés](https://or.njt.hu/eli/729325/r/2022/33#SZ40@BE2) előírásai szerint szükséges könyvvizsgáló bevonásával.”

12.§

**A Rendelet 41. § (3) bekezdése helyébe az alábbi rendelkezés lép:**

„(3) A [(2) bekezdés](https://or.njt.hu/eli/729325/r/2022/33#SZ41@BE2)ben nem szabályozott esetekben a Polgármester dönt.”

13.§

**A Rendelet** **41. § (5) bekezdése helyébe az alábbi rendelkezés lép:**

„(5) Az önkormányzati tulajdonrésszel működő gazdasági társaságokban a tulajdonosi képviseletet a Polgármester, vagy az általa írásban meghatalmazott személy látja el azzal, hogy döntésének kialakítására a jelen rendelet szerinti döntési hatáskörök az irányadók.”

14.§

**A Rendelet 41. § (8) bekezdése helyébe az alábbi rendelkezés lép:**

„(8) Az EVAT Egri Vagyonkezelő és Távfűtő Zártkörűen Működő Részvénytársaság vezérigazgatója, mint vezető tisztségviselő a társaság vagyoni helyzetéről legalább háromhavonta a Közgyűlés részére jelentést készít.”

15.§

**A Rendelet 42. § (1) bekezdése helyébe az alábbi rendelkezés lép:**

„42. § (1) Közvetett önkormányzati tulajdonban az önkormányzat többségi befolyása mellett működő gazdasági társaságok esetében a Közgyűlés tesz javaslatot a gazdasági társaság legfőbb szervének az alábbi ügyekben:

a) vezető tisztségviselő(k), felügyelő bizottsági tagok megválasztása,

b) vezető tisztségviselő(k) visszahívása, megbízatásának meghosszabbítása,

c) a felügyelő bizottság tagjai megbízatásának meghosszabbítása, visszahívása.”

16.§

**A Rendelet 42. §-a az alábbi új (3a) bekezdéssel egészül ki:**

„(3a) Az (1) és a (3) bekezdés rendelkezéseinek alkalmazása során figyelemmel kell lenni arra is, hogy a Polgári Törvénykönyvről szóló 2013. évi V. törvény (Ptk.) 3: 112. § (3) bekezdése alapján az egyszemélyes gazdasági társaságnál az egyedüli tag az ügyvezetésnek utasítást adhat, amelyet a vezető tisztségviselő köteles végrehajtani.”

17. §

**A Rendelet 43. §-a helyébe az alábbi rendelkezés lép:**

„43. § (1) A közvetlen, kisebbségi önkormányzati tulajdonban lévő többszemélyes gazdasági társaságok esetében a Közgyűlés dönt arról, hogy az önkormányzat képviselője a gazdasági tárasaság legfőbb szervében a társasági szerződés elfogadása, valamint annak módosítása kapcsán milyen döntést támogasson.

(2) A Polgármester gyakorolja a döntési hatásköröket az [(1) bekezdés](https://or.njt.hu/eli/729325/r/2022/33#SZ43@BE1)ben nem szabályozott tárgykörökben. A közvetlen, kisebbségi önkormányzati tulajdonban lévő többszemélyes gazdasági társaságokban a tulajdonosi képviseletet a Polgármester, vagy az általa írásban meghatalmazott személy látja el.”

18. §

**A Rendelet**

1. 5. § (2) bekezdés b) pontjában, valamint (3) és (5) bekezdésében, 6. § (1) bekezdés b) pontjában, valamint (1a) bekezdésében és (2) bekezdése a) pontjában, 8. § (1) bekezdésében, 9. § b) pontjában, 11. § (2) bekezdés b) pontjában és (3) bekezdésében, 13. § (4) bekezdés a) pontjában, a 20.§ (3) bekezdésében 21. § (1) és (2) bekezdésében, 28. § (3) bekezdésében, 30. § (2) bekezdésében, 31. § (11) bekezdésében, 37. § (8) bekezdésében, 39. § (1) bekezdésében, 40. § (1) bekezdésében a „ Gazdálkodási Bizottság” szövegrész helyébe a „Pénzügyi-, Gazdálkodási és Ügyrendi Bizottság” szöveg,
2. 7. § (1) bekezdésében a „Pénzügyi-, Gazdálkodási és Ügyrendi Bizottságot” szövegrész helyébe a „Pénzügyi-, Gazdálkodási és Ügyrendi Bizottságot” szöveg,
3. 12. § (1) bekezdés a) pontjában a „Városi Pénzügyi és Ügyrendi Bizottság” szövegrész helyébe az „Urbanisztikai Bizottság” szöveg,
4. 16. § (1) bekezdésében a „Városi Pénzügyi és Ügyrendi Bizottság” szövegrész helyébe a „Pénzügyi-, Gazdálkodási és Ügyrendi Bizottság” szöveg,
5. 18. § (4) bekezdés b) pontjában a „Városimázs Bizottság” szövegrész helyébe a „Kulturális és Idegenforgalmi Bizottság” szöveg,
6. 21. § (2) bekezdésében a „Városképi és Környezetvédelmi Bizottság” szövegrész helyébe az „Urbanisztikai Bizottság” szöveg,
7. 1. mellékletének 11. pontjában a „Pénzügyi-, Gazdálkodási és Ügyrendi Bizottság” szövegrész helyébe a „Pénzügyi-, Gazdálkodási és Ügyrendi Bizottság” szöveg

lép.

19. §

1. Ez a rendelet 2024. október 3-án … óra … perckor lép hatályba.
2. **A Rendelet hatályba lépésével egyidejűleg** hatályát veszti az önkormányzat vagyonáról és a vagyongazdálkodásról szóló 33/2022. (XI.25.) önkormányzati rendelet 41. § (9) bekezdése.

dr. Bánhidy Péter Vágner Ákos

jegyző polgármester